jkorsvik/nowiki_second_scrape_merged huggingface dataset:
D (programmeringsspråk)

D er et programmeringsspråk utviklet av Walter Bright. Det tar mål av seg til å  kombinere ytelse og fleksibillitet fra språk som C og C++, med høynivåfunksjonalitet og programmerervennlighet fra språk som Ruby og Python. D er et multiparadigmespråk, og har egne primitiver for å støtte både imperativ, funksjonell, generisk og objektorientert programmering. Språket bruker en syntaks som er svært lik den som brukes i C, C++, Java og C#.


== "Hello World"-eksempel ==
 
Eksemplet viser det velkjente "Hello World"-programmet i D.


== Referanser ==


== Eksterne lenker ==
Offisielt nettsted 
(en) D programming language – kategori av bilder, video eller lyd på Commons 
Walter Brights Blogg om design av D og programmeringsspråk generelt.
Patagonisk tannfisk

Patagonisk tannfisk (Dissostichus eleginoides) er en dypvannsfisk som finnes i kalde farvann på den sørlige halvkule.


== Beskrivelse ==
Tannfisk kan bli opp til 2 meter lang og nå en vekt på opptil 160 kg. Det blir antatt at den kan bli opptil 50 år. Navnet indikerer ikke synlige hoggtenner, men peker på en munn full av småtenner.


== Næringsgrunnlag ==
Tannfisk lever hovedsakelig av krill.


== Utbredelse, habitat og bestand ==


== Fiskeri og regulering ==
Tannfisk er ikke registrert som en truet art, og man kan få kjøpt tannfisk som er fanget under sertifisering av Marine Stewardship Council (MSC). Men kun en liten del av den totale fangsten av tannfisk er regulert. Fiskeriet i Sørishavet er MSC sertifisert kun for fisket i området rundt Sør-Georgia. Fisket i Ross- og Amundsenhavet ved Sydpolen er ikke regulert.
Tannfisk vokser sakte og forplanter seg sent i livet, og er derfor utsatt for overfiske.


== Chilensk havabbor ==
Tannfisk blir i mange land solgt under merkenavnet chilensk havabbor, men dette er en helt misvisende betegnelse siden tannfisk ikke er en havabbor, og ikke har noen spesiell tilknytning til Chile.


== Kilder ==
Ervik Havfiske Reklameside


== Eksterne lenker ==
(en) Patagonisk tannfisk – oversikt og omtale av artene i WORMS-databasen 
(en) Patagonisk tannfisk i Global Biodiversity Information Facility 
(en) Patagonisk tannfisk hos FishBase 
(en) Patagonisk tannfisk hos ITIS 
(en) Patagonisk tannfisk hos NCBI 
(en) Kategori:Dissostichus eleginoides – bilder, video eller lyd på Wikimedia Commons 
(en) Dissostichus eleginoides – galleri av bilder, video eller lyd på Wikimedia Commons 
Dissostichus eleginoides – detaljert informasjon på Wikispecies 
Kommisjonen for bevaring av marine levende ressurser i Antarktis: CCAMLR sin side om tannfisk
TV2: Fisken du ikke bør spise
BBC News: Toothfish at risk from illegal catches
Traffic.org: Patagonian Toothfish: Are Conservation and Trade Measures Working?
U.S. Dept. of Commerce Chilean Sea Bass Frequently Asked Questions
Fiskeribladet Fiskaren: En liten bit av Ross-havet
Fiskeridirektoratet: Prøvefiske i antarktis – Norsk fartøy jakter tannfisk (2004)
Norges naturvernforbund: Fisket etter Patagonian Toothfish og norske interesser (1997)
(en) Dissostichus eleginoides Smitt, 1898 Patagonian toothfish - FishBase
Dissostichus eleginoides i FAO FishFinder
Gustav Berg-Jæger

Carl Gustav Berg-Jæger (født 4. mars 1885 i Kristiania, død 9. desember 1957 i Bærum) var en norsk journalist, skuespiller og nazikolloboratør.
Berg-Jæger var journalist for Morgenbladet fra 1905 og skuespiller ved Fahlstrøms Theater fra 1908. Han var ansatt som programdirektør ved det privateide Kringkastingsselskapet AS i noen måneder i 1925.
Han ble medlem av Nasjonal Samling 28. august 1940. En uke senere ble han av Rikskommissær Josef Terboven utnevnt til direktør for Oslo Kinematografer, etter at den tidligere direktøren Kristoffer Aamot hadde blitt avskjediget samme dag. I 1941 skrev Berg-Jæger manuskriptet til filmen Kjærlighet og vennskap, som var regissert av Leif Sinding. Han var kommissarisk programdirektør i NRK i seks uker 1941–1942 og var innsatt som sjef for Nationaltheatret av «kulturminister» Gulbrand Lunde fra 1941 til 1945. Berg-Jæger ledet teateret i en periode da teateret ble mer eller mindre boikottet av publikum. I 1942 ble han styreformann for Norsk Film. 
Berg-Jæger fikk en betinget tvangsarbeidsdom for landssvik i rettsoppgjøret etter den andre verdenskrig og ble idømt inndragning på 75 000 kroner samt tap av borgerrettigheter i ti år.


== Filmografi ==
1926: Brudeferden i Hardanger - Presten


== Referanser ==


== Kilder ==
Store norske leksikon – Gustav Berg-Jæger


== Eksterne lenker ==
(en) Gustav Berg-Jæger på Internet Movie Database 
(no) Gustav Berg-Jæger hos Sceneweb
Stories We Could Tell

Stories We Could Tell er Stage Dolls første samlealbum.
Albumet ble utgitt i 1994 og lå på VG-lista i tolv uker det året, med en tiendeplass som høyeste plassering.


== Sporliste ==
«Soldier's Gun» (Flakne/Antonsen/Storli), (Soldier's Gun)
«Heart to Heart» (Torstein Flakne), (Commandos)
«Love Don't Bother Me» (Flakne/Icon), (Stripped)
«Commandos» (Torstein Flakne), (Commandos)
«Hard to Say Goodbye» (Torstein Flakne), (Ny låt)
«Lawyers, Guns and Money» (Warren Zevon), (Ny låt)
«Still in Love» (Flakne/Icon), (Stage Dolls)
«Money» (Flakne/Icon), (Stripped)
«Sorry is All I Can Say» (Flakne/Icon), (Stripped)
«Love Cries» (Flakne/Icon), (Nyinnspilling)
«Left Foot Boogie» (Flakne/Antonsen/Storli), (Soldier's Gun)
«Ten Tons» (Flakne/Antonsen/Storli), (Soldier's Gun)
«Wings of Steel» (Flakne/Icon), (Stage Dolls)
«Ammunition» (Flakne/Icon), (Stage Dolls)
«Rock You» (Flakne/Antonsen/Storli), (Commandos)
«Yesterday's Rain» (Torstein Flakne), (Commandos)
«Love» (Flakne/Ingebrigtsen/Icon), (Commandos)
«Loadin Up» (Flakne/Antonsen/Storli), (Ny låt)


== Personell ==
Stage Dolls

Torstein Flakne – gitar, vokal, miksing, låtskriver, produsent
Terje Storli – bass, kor, miksing, låtskriver
Erlend Antonsen – trommer, låtskriver
Steinar Krokstad – trommer
Morten Skogstad – trommerØvrige

Rune Nordal - miksing, tekniker
Trond Hustad - piano, keyboard
Frode Henriksen - kor
Mats Lindfors - miksing
Dag Ingebrigtsen - låtskriver
Bobby Icon - låtskriver


== Referanser ==
Norchestra (band)

Norchestra er en norsk trio fra Haugesund som ble startet i 1999. Trioens musikk er en blanding av klassisk musikk og jazz basert på norske og europeiske tradisjoner, inspirert av utøvere og komponister som Jan Garbarek, Edvard Grieg, Igor Stravinskij og Claude Debussy. Musikken komponeres av Lundberg, og strekker seg fra moderne klassiske symfoniske dikt for piano, kontrabass og trommer til jazz med barokk-tilnærming. Norchestra var husorkester på Den Norske Filmfestivalen i 2008 hvor de fremførte et bestillingsverk før verdenspremieren av filmen "Den Norske Revejakta". Musikerne er alle fra Haugesund hvor de aktivt har spilt sammen siden år 2000 da trioen holdt sin offisielle debutkonsert i konsertsalen i Festiviteten i Haugesund. 
Norchestra har etablert en trofast tilhengerskare i kraft av den egenartede måten trioen kombinerer elementer fra jazz og klassisk musikk på.


== Historie ==


=== De første årene ===
Alf Wilhelm Lundberg var initiativtaker til trioen, som  fikk platekontrakt i 2007.  Trioens medlemmer traff hverandre mens Lundberg og Lundø var elever på musikklinja ved Skeisvang videregående skole i Haugesund, og hvor Jamne var slagverklærer. På Lundbergs eksamenskonsert framførte han verket som skulle bli opptakten til Norchestra:
"Moon and Sun, Clouds and Wind". Trioen gikk gjennom to navneendringer, først Alf Wilhelm Lundberg's Symphonic Trio, så Shifting Sands, til navnet ble Norchestra.
Den første tiden framførte trioen musikken sin hovedsakllg i konsertsaler på Vestlandet.


=== To Glass-perioden ===
Fra 2004 til 2005 var Norchestra husband på jazzklubben "To Glass" i Haugesund. I denne perioden fikk trioen testet ut musikken hver uke for et lydhørt publikum, noe som var avgjørende for utviklingen av den samspilte trioen.


=== Oslo ===
Etter å ha spilt hovedsakelig for et vestlandsk publikum sørget Miloud Guiderk for å presentere Norchestra for Oslo-publikummet på Cosmopolite den 20. april 2007. De etterfølgende dagene benyttet Norchestra tiden til å gå i Rainbow Studio for å spille inn materiale til et album med 
Jan Erik Kongshaug bak spakene. Etter innspillingen var ferdig mikset i september samme år fikk trioen kontrakt med Karl Seglems selskap NorCD, og i februar 2008 kom debutalbumet 
Norchestra ut. Albumet høstet lovord fra en samstemmig musikkpresse og trioen la ut på lanseringsturné. I oktober samme år kom den tyske agenten Birgit Nixdorf til Haugesund i ens ærend for å høre Norchestra spille på Kulturnatt. Dette resulterte i at Nixdorf skrev kontrakt med Norchestra.


== Medlemmer ==
Alf Wilhelm Lundberg – piano, gitar
Kjetil Olai Lundø – bass
Tore Jamne – trommer, perkusjon


== Diskografi ==
«New Galaxy» (2012, Acoustic Landscapes)
«Norchestra» (2008, NorCD)


== Eksterne lenker ==
Offisielt nettsted 
Norchestra på MySpace
Flashdance

Flashdance er en amerikansk romantisk dramafilm fra 1983. Manus ble skrevet av Tom Hedley og Joe Eszterhas, og hadde Jennifer Beals og Michael Nouri i hovedrollene. Filmen er mest kjent for musikken, blant annet «Maniac», fremført av Michael Sembello, og «Flashdance... What a Feeling», som ble fremført av Irene Cara. Begge sangene var nominert til Oscar for beste sang, og sistnevnte vant prisen. Det var Jennifer Beals selv som sammen med Matthew Broderick leste opp de nominerte og delte ut prisen.


== Handling ==
Filmen handler om 18 år gamle Alexandra (Alex) Owens (Jennifer Beals) som jobber som en danser på en bar om natta, og som en sveiser om dagen. Hun bor alene i et tomt lagerhus sammen med pitbullen, Grunt. Drømmen hennes er å komme inn på en prestisjefylt danseskole. En kveld på baren, tiltrekker hun seg oppmerksomhet fra Nick Hurley (Michael Nouri), som viser seg å være sjefen hennes der hun sveiser. Etter hvert finner Nick ut at Alex er en av hans arbeidstakere.
Nick, som er en mektig mann, bruker kontaktene sine til å få Alex inn på en audition. På auditionen faller Alex i begynnelsen av dansen sin, men begynner om igjen og fullfører dansen. I siste scene ser vi Alex løpe ut og klemme Nick, som gir henne en bukett med røde roser.


== Rolleliste ==
Jennifer Beals som Alex Owens
Michael Nouri som Nick Hurley
Lilia Skala som Hanna Long
Sunny Johnson som Jeanie Szabo
Kyle T. Heffner som Richie
Lee Ving som Johnny C.
Ron Karabatsos som Jake Mawby
Belinda Bauer som Katie Hurley
Malcolm Danare som Cecil
Phil Bruns som Frank Szabo
Micole Mercurio som Rosemary Szabo
Lucy Lee Flippin som Sekretæren
Don Brockett som Pete
Cynthia Rhodes som Tina Tech
Durga McBroom som Heels
Stacey Pickren som Margo
Liz Sagal som Sunny
Marine Jahan som Alex Owens (danser), (ukreditert)


== Referanser ==


== Eksterne lenker ==
(en) Flashdance på Internet Movie Database 
(no) Flashdance hos Filmfront 
(sv) Flashdance i Svensk Filmdatabas 
(da) Flashdance i Danmark Nationale Filminstitut 
(fr) Flashdance på Allociné 
(nl) Flashdance på MovieMeter 
(en) Flashdance på AllMovie 
(en) Flashdance på Turner Classic Movies 
(en) Flashdance på Rotten Tomatoes 
(en) Flashdance på Metacritic
Davis Phinney

Davis Phinney (født 10. juli 1959 i Boulder, Colorado) er en tidligere amerikansk syklist. Han har to etappeseire fra Tour de France, og bronse i lagtempo under OL i 1984.
Han er gift med Connie Carpenter-Phinney, og de er foreldre til syklisten Taylor og langrennsløperen Kelsey.


== Referanser ==


== Eksterne lenker ==
(en) Davis Phinney – Olympedia 
(en) Davis Phinney – Sports-Reference (OL-resultater – arkivert) 
(en) Davis Phinney – ProCyclingStats 
(en) Davis Phinney – Cycling Archives 
Davis Phinney Foundation
Fyringsolje

Fyringsolje er flytende petroleum som brukes i ovner eller fyrkjeler. Det er et av de tyngste og billigste produktene som leveres fra oljeraffineri.
Fra og med 1. januar 2020 blir det forbudt å bruke mineralolje til oppvarming av bygninger i Norge.En type fyringsolje som anvendes mye i varmekraftverk i Russland, kalles mazut.


== Referanser ==
Connie Carpenter-Phinney

Helen Constance «Connie» Carpenter-Phinney (født 26. februar 1957 i Madison, Wisconsin) er en amerikansk tidligere syklist og skøyteløper. Hun tok fire VM-gull og ett OL-gull i bane- og landeveissykling.
Før hun begynte med sykling konkurrerte hun i hurtigløp på skøyter. Hun deltok i Vinter-OL i 1972 hvor hun ble nummer syv på 1500 m. På grunn av en skade gikk hun over til sykling.
Hun er gift med Davis Phinney, og de har to barn sammen: Taylor og Kelsey.


== Meritter - sykling ==
1976:  Amerikansk mester på landevei
1977:  Amerikansk mester på landevei
1977: 2 Sølv i VM på landevei
1979:  Amerikansk mester på landevei
1981: 3 Bronse i VM på landevei
1982: 2 Sølv i VM i banesykling (forfølgelse)
1983: 1 Gull i VM i banesykling (forfølgelse)
1984: 1 Gull OL på landevei


== Personlige rekorder i skøyteløp ==


== Referanser ==


== Eksterne lenker ==
(de) Connie Carpenter-Phinney – Munzinger Sportsarchiv 
(en) Connie Carpenter-Phinney – Olympics.com 
(en) Connie Carpenter-Phinney – Olympics.com 
(en) Connie Carpenter-Phinney – Olympic.org 
(en) Connie Carpenter-Phinney – Olympic.org 
(en) Connie Carpenter-Phinney – Olympedia 
(en) Connie Carpenter-Phinney – Sports-Reference (OL-resultater – arkivert) 
(en) Connie Carpenter-Phinney – Speedskatingbase.eu 
(en) Connie Carpenter-Phinney – SpeedSkatingNews.info 
(en) Connie Carpenter-Phinney – SpeedSkatingStats.com 
(en) Connie Carpenter-Phinney – ProCyclingStats 
(en) Connie Carpenter-Phinney – Cycling Archives 
(en) Connie Carpenter-Phinney – CycleBase 
(en) Connie Carpenter-Phinney – TheSports.org 
(en) Connie Carpenter-Phinney – TheSports.org 
(en) Connie Carpenter-Phinney på www.ISU.html.infostradasports.com sine nettsider.
Vuk (film)

Vuk er en ungarsk animasjonsfilm produsert av Pannonia Filmstudio og utgitt i 1981. Filmen er basert på boken Vuk av István Fekete.


== Handling ==
Filmen forteller historien om en en liten rev, Vic (Vuk i den originale ungarske versjonen) som våger seg bort fra familiens hule. Men når han kommer tilbake, forteller hans onkel Karak at hele familien hans har blitt skutt og drept av en menneskelig jeger (kalt "Smoothskinner" i tegneserien) og Karak tilbyr Vic å bli hos ham, og Karak fortsetter å oppdra ham. Når Vic blir eldre, utvikler han mye list og kløkt.
Etter hvert, som en voksen rev, tørr Vuk til og med å infiltrere jegerens hus - hvor han finner en hunn-rev, kalt Foxy, holdt fanget i et lite bur. I løpet av en stormfull natt lurer Vic både vakthunder og andre dyr, så vel som jegeren selv, og hjelper til slutt hunn-reven med å rømme og knuse buret hun sitter i. Foxy slår seg deretter sammen med Vic og Karak i skogen, men når høsten kommer blir Vics onkel skutt og drept av den samme jegeren. Vic sverger hevn mot jegeren.


== Eksterne lenker ==
(en) Vuk på Internet Movie Database 
(sv) Vuk i Svensk Filmdatabas 
(fr) Vuk på Allociné 
(nl) Vuk på MovieMeter 
(en) Vuk på AllMovie 
(en) Vuk på Turner Classic Movies 
(en) Vuk på Rotten Tomatoes
Aksel V. Johannesen

Aksel Vilhelmsson Johannesen (født 1972) er en færøysk politiker og advokat. Han er Færøyenes lagmann, eller statsminister, fra desember 2022 og formann i det sosialdemokratiske partiet Javnaðarflokkurin fra 2011. Han var også lagmann fra 2015 til 2019 og medlem av regjeringen fra 2009 til 2011.


== Liv og virke ==
Han vokste opp i Klaksvík som sønn av Johild og Vilhelm Johannesen. Han har fire søsken. Den politiske interessen er sterk i familien; faren Vilhelm Johannesen var lagtingsmann for Javnaðarflokkurin, søsteren Signhild V. Johannesen har vært kommunepolitiker i Klaksvík, og nevøen Beinir Johannesen er lagtingsmann og formann i Fólkaflokkurin.Han arbeidet til sjøs og på fiskemottak før han tok høyere utdannelse. Han har juridisk embedseksamen fra Københavns Universitet fra 2003 og har praktisert som advokat i Tórshavn.Han er gift med Katrin D. Apol, har tre barn, og bor i Hoyvík ved Tórshavn.Han har vært styreformann i Klaksvíkar Ítróttarfelag, som han har spilt fotball for. Han har også vært aktiv i friidrett og volleyball.


=== Politisk arbeid ===
Han var varamedlem av Lagtinget 2008–2011, og møtte periodevis især for Andrias Petersen.I 2009 overtok Johannesen som helseminister etter Hans Pauli Strøm, som hadde blitt holdt ansvarlig for overforbruk i ministeriet i en periode med budsjettunderskudd. I februar 2011 varslet Jóannes Eidesgaard sin avgang som finansminister og partiformann, og Johannesen ble valgt til å etterfølge ham. Han vant voteringen om formannsvervet over Heðin Mortensen med stemmetallene 102–41. I april ble han også visestatsminister. Etter lagtingsvalget i november gikk regjeringen av, og Johannesen gikk tilbake til Lagtinget som Javnaðarflokkurins gruppeformann og medlem av finanskomiteen og næringskomiteen.Ved lagtingsvalget i 2015 fikk Javnaðarflokkurin sin høyeste oppslutning på 25 år, og ble Færøyenes største parti, med 25,1 % av stemmene. Aksel V. Johannesen fikk 2 405 personstemmer, og slo Kaj Leo Johannesens rekord på 1 967 fra 2011. Aksel V. Johannesen dannet en koalisjonsregjering av Javnaðarflokkurin, Tjóðveldi og Framsókn.


== Referanser ==


== Eksterne lenker ==
(en) Aksel V Johannesen – kategori av bilder, video eller lyd på Commons 
Aksel V. Johannesen på Facebook 
(da) Aksel V. Johannesen hos Folketinget
Alf Wilhelm Lundberg

Alf Wilhelm Lundberg (født 8. mai 1979 i Haugesund) er en norsk gitarist, pianist og komponist med utdannelse fra Jazzlinja i Trondheim hvor han tok fordypning i arrangering og komposisjon. 
I 2003 vant Lundberg 1. pris som gitarist under Umbria Jazz Clinics i Italia i konkurranse med over 280 unge og lovende jazzmusikere fra hele verden.
Lundberg har i ettertid også studert gitar med Adam Rogers i New York og Nelson Veras i Paris.
Lundberg har turnert store deler av England, Polen, Sverige, Finland, Italia og Frankrike med bandene "All Strings Trio", "Faces" og Kofi/Makowski Quartet, og spilt på noen av de største jazzfestivalene i Europa som Kongsberg Jazzfestival, London Jazzfestival og Umbria Jazz. Han har ellers vunnet Statoils Sildajazzpris og Haugesund Kommunes Kulturstipend i 2004. Har blitt beskrevet som en av de beste gitaristene i Norge og blitt sammenlignet med jazz- og klassiske giganter som Egberto Gismonti, Keith Jarrett og Andres Segovia av anmeldere i Norge. Han spiller i duoen Duo Magico sammen med Per Olav Kobberstad. 


== Diskografi ==
AlbumHidden Dimension (2013), med Sándor Szabó & Balázs Major
Christmas Improvisations (2013)Singler/EP-erSurrounded by the Fortress (2015)


=== Norchestra ===
Norchestra (2008)
Live in Tysvær 2001 – 10-year Anniversary EP (2011)
New Galaxy (2012)
Suite for the Seagulls (2017), med Gnu Quartet


=== Duo Magico ===
Colonial Colors (2016)Deltar påAroma: Aroma (1999)
Jan Toft: Undervurder (2010)
Jan Toft: Alle e aleina (2010)
Tore Jamne: Homage to Papa Jo Jones (2011)
Sapere Aude Guitar Duo: Notre Ennuis (2017)


== Eksterne lenker ==
Offisielt nettsted 
Alf Wilhelm Lundberg på MySpace
Norchestra på MySpace
Norchestras offisielle hjemmeside
Kofi/Makowski på MySpace
Kjetil Olai Lundø

Kjetil Olai Lundø (født 19. februar 1979 i Haugesund) er en norsk bassist og gambist.  
Lundø studerte klassisk kontrabass på Griegakademiet i Bergen fra 1998-2002 og har siden livnært seg som frilansmusiker og pedagog. 
Lundø spiller kontrabass, el.bass og viola da gamba, og har etter utdanningen hatt jazz og improvisert musikk som hovedfelt. I tillegg til dette har han jobbet innenfor folkemusikk, old time, klassisk og rock. 
Lundø er medlem i Norchestra og Bergen Mandolinband.
Lundø har spilt på de største jazzfestivalene i landet, turnert med Rikskonsertene siden 2005 og turnert i Europa med Stanley Brinks.


== Diskografi ==
2021 Tolai Trio –  «Tolai Trio»
2020 Bergen Mandolinband –  «Koss havna me her?»
2020 Christina Bjordal –  «Keep on singing»
1919 Christina Bjordal –  «Free like a bird»
1919 Slumberbeat –  «Capricorn»
2018 Badekarane –  «Vannders' vann-vittige reise»
2018 Egil Olsen –  «live»
2017 Vamp –  «La la la»
2017 Åsmund Nesse –  «Viser fra Vesterland»
2016 Bergen Mandolinband –  «Siste Skrik»
2016 Stanley Brinks –  «Turtle Dove»
2012 Bergen Mandolinband –  «Flotmyr Gumbo»
2012 Norchestra –  «New Galaxy»
2011 Silje Winje –  «Kykkelykkelig»
2011 Tore Jamne –  «Homage to Papa Jo Jones»
2011 Stanley Brinks And The Kaniks –  «Jamaica Inn»
2011 Tom Roger Aadland –  «Det du aldri sa»
2011 Norchestra –  «Live in Tysvær 2001 - 10-Year Anniversary»
2010 Bergen Mandolinband –  «Til skogen»
2008 Norchestra –  «Norchestra»
2008 Bergen Mandolinband – «Lang veg til Tysvær»
2007 Pedestrians of Blue – «Crossing over»
2003 Christina Bjordal Band –  «Where dreams begin»


== Eksterne lenker ==
Norchestra på MySpace
Norchestras offisielle hjemmeside
Bergen Mandolinband på MySpace
Bergen Mandolinbands offisielle hjemmeside
Klosterskogen Travbane

Klosterskogen Travbane (totalisatorbane) ligger på Klosterskogen i Skien kommune. Kjøringen ivaretas av Telemark Toto AS som har konsesjon fra Norsk Rikstoto til å arrangere totalisatorkjøringene. Travbanen ble etablert i 1920. Travbanen har fast løpsdag på torsdager, men har de siste årene hatt noe færre løpsdager slik at så ikke helt lenger er tilfellet. Banen praktiserer «siste indre» på oppløpet. 
Det avholdes «påsketrav» både langfredag og påskeaften (som V75) hvert år. Påsketravet samler ca. 10.000 tilskuere hvert år. Her kjøres Thai Tanics Æresløp, E.C. Kohren Lunds minneløp, Sigvart Larsens minneløp, Telemarksløpet, Klosterskogen Allround, Moe Odins Æresløp og Klosterskogen Grand Prix.
Andre viktige løp som arrangeres på Klosterskogen Travbane er Prince Royals æresløp, Johs. K. Realfsen minneløp og Arne Fosse Refsdals minneløp.
Banen er 800 meter lang og har et oppløp på 220 meter. Doseringen er 15º og banen har en svingradius på 57,5 meter. Banen er 21 meter bred.
Treningsanlegget, "Furuheim", ligger ca. 3,5 km fra travbanen, og man kan komme dit med en kupert hesteløype. Furuheim har ett banestrekke og store luftegårder.
I hesteløypa er det også "innlagte" intervallstrekker.


== Travlag tilknyttet Klosterskogen Travbane ==
Bamble Travlag
Bø Tråvlag
Drangedal Travselskap
Fyresdal Tråvlag
Gjerstad Travlag
Helgen og Holla Travklubb
Lunde Travselskap
Nes og Omegn Travselskap
Porsgrunn og Omegn Travselskap
Sannidal Travselskap
Siljan Travklubb
Skien Travklubb
Øst Telemark Travselskap
Øvre Telemark TråvlagTravlagene hører inn under Telemark Travforbund og Det Norske Travselskap.


== Eksterne lenker ==
Offisielt nettsted 
www.travsport.no Det Norske Travselskap